stanford-oval/wikipedia huggingface dataset:
มหาวิทยาลัยธรรมศาสตร์
ชีวิตนักศึกษา > กีฬาและนันทนาการ

งานฟุตบอลประเพณีจุฬาฯ–ธรรมศาสตร์ หรือ งานฟุตบอลประเพณีธรรมศาสตร์-จุฬาฯ เป็นการแข่งขันฟุตบอลชิงถ้วยพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร ระหว่างมหาวิทยาลัยธรรมศาสตร์และจุฬาลงกรณ์มหาวิทยาลัย ที่จัดขึ้นอย่างต่อเนื่องมาตั้งแต่ พ.ศ. 2477 จนถึงปัจจุบัน โดยสลับกันเป็นเจ้าภาพฝ่ายละหนึ่งปี ปกติจัดขึ้น ณ สนามศุภชลาศัย
งานรักบี้ประเพณีจุฬาฯ-ธรรมศาสตร์ หรือ งานรักบี้ประเพณีธรรมศาสตร์-จุฬาฯ เป็นการแข่งขันรักบี้ชิงถ้วยพระราชทานสมเด็จพระศรีนครินทราบรมราชชนนี ซึ่งเริ่มจัดขึ้นครั้งแรกเมื่อ พ.ศ. 2480 แต่ได้ยุติไประยะหนึ่ง และได้มีการฟื้นฟูการแข่งขันอีกครั้งตั้งแต่ พ.ศ. 2550 เป็นต้นไป
ทูตกิจกรรมบำเพ็ญประโยชน์แห่งมหาวิทยาลัยธรรมศาสตร์ คือกลุ่มตัวแทนนักศึกษาของมหาวิทยาลัยธรรมศาสตร์ในการบำเพ็ญประโยชน์ทั้งภายในและภายนอกมหาวิทยาลัย นอกจากนี้ในงานฟุตบอลประเพณีธรรมศาสตร์–จุฬาฯยังได้รับหน้าที่เป็น ผู้นำของขบวนพาเหรดของมหาวิทยาลัยธรรมศาสตร์ โดยเป็นผู้นำขบวนอัญเชิญธรรมจักร ผู้อัญเชิญป้ายนามมหาวิทยาลัย ถ้วยพระราชทาน และที่สำคัญยังเป็นดรัมเมเยอร์อีกด้วย
เชียร์ลีดเดอร์แห่งมหาวิทยาลัยธรรมศาสตร์ หรือผู้นำเชียร์แห่งมหาวิทยาลัยธรรมศาสตร์ เป็นตัวแทนนักศึกษาของมหาวิทยาลัยสำหรับทำหน้าที่นำกองเชียร์ส่งเสียงเชียร์นักกีฬา โดยเฉพาะในงานฟุตบอลประเพณีธรรมศาสตร์–จุฬา
ธิดาโดม คือนางงามที่ชนะเลิศในการประกวดของสมาคมธรรมศาสตร์แห่งแคลิฟอร์เนียตอนใต้ การประกวดธิดาโดมเริ่มขึ้นใน พ.ศ. 2516 โดยการเชิญสาวงามที่ไปเที่ยวงานในคืนนั้นขึ้นมาประกวด
สโมสรฟุตบอลโดม หรือ โดม เอฟซี เป็นสโมสรฟุตบอลอาชีพของมหาวิทยาลัยธรรมศาสตร์ ก่อตั้งขึ้นในปี 2557 ตามแนวนโยบายของอธิการบดี โดยแข่งขันอยู่ลีกอาชีพดิวิชั่น 2 โซนภาคกรุงเทพและปริมณฑล ซึ่งมีนโยบายเน้นใช้นักฟุตบอลของมหาวิทยาลัยรวมถึงศิษย์เก่า และนักกีฬาอื่น ๆ โดยมีสนามเหย้าอยู่ ณ สนามธรรมศาสตร์สเตเดียม ม.ธรรมศาสตร์ ศูนย์รังสิต
ชุมนุมเชียร์มหาวิทยาลัยธรรมศาสตร์ เป็นชุมนุมภายใต้การดูแลของสมาคมธรรมศาสตร์ ในพระบรมราชูปถัมภ์ ตั้งขึ้นตามข้อบังคับของมหาวิทยาลัยที่ว่าด้วยกิจกรรมนักศึกษา พ.ศ. 2522 เป็นองค์กรกิจกรรมนักศึกษาของมหาวิทยาลัยที่รับผิดชอบงานเชียร์ฟุตบอลประเพณีธรรมศาสตร์ – จุฬาฯ หรืองานฟุตบอลประเพณีจุฬาฯ - ธรรมศาสตร์ เป็นชุมนุมที่ใหญ่ที่สุด และมีสมาชิกมากที่สุดในมหาวิทยาลัยธรรมศาสตร์ มีตัวแทนนักศึกษาผลัดเปลี่ยนหมุนเวียนเข้ามาทำงานตามวาระทำงานโดยอาศัยความคิดสร้างสรรค์ ด้วยความรักและความภาคภูมิใจที่มีต่อมหาวิทยาลัยธรรมศาสตร์ ภาพการแปรอักษรประจำงานฟุตบอลประเพณีจุฬาฯ–ธรรมศาสตร์ ครั้งที่ 68
ชีวิตนักศึกษา > ศิลปวัฒนธรรม

คอนเสิร์ตประสานเสียงสามสถาบัน จุฬาฯ เกษตรศาสตร์ ธรรมศาสตร์ การแสดงคอนเสิร์ตร่วมของสถานศึกษา 3 แห่งที่พระบาทสมเด็จพระปรมินทรมหาภูมิพลอดุลยเดชพระราชทานเพลงประจำ คือ จุฬาลงกรณ์มหาวิทยาลัย มหาวิทยาลัยเกษตรศาสตร์ และมหาวิทยาลัยธรรมศาสตร์
งิ้วธรรมศาสตร์ การแสดงล้อเลียนเสียดสีการเมืองโดยดัดแปลงมาจากงิ้ว เริ่มตั้งแต่ พ.ศ. 2500 ที่ชุมนุมนาฏศิลป์ มักใช้เรื่องสามก๊กผสานกับสถานการณ์บ้านเมืองในขณะนั้น
โขนธรรมศาสตร์ ก่อตั้งขึ้นโดยหม่อมราชวงศ์คึกฤทธิ์ ปราโมช เมื่อ พ.ศ. 2509 ปัจจุบันอยู่ในการดูแลของสถาบันไทยคดีศึกษา มหาวิทยาลัยธรรมศาสตร์ ในความอุปถัมถ์ของ มูลนิธิคึกฤทธิ์ 80
ชีวิตนักศึกษา > งานบำเพ็ญประโยชน์และอาสาสมัคร

ทูตกิจกรรมบำเพ็ญประโยชน์แห่งมหาวิทยาลัยธรรมศาสตร์ (Thammasat University Ambassador) เป็นผู้แทนนักศึกษาในการนำขบวนอัญเชิญธรรมจักรหรือถ้วยพระราชทาน และเป็นดรัมเมเยอร์ในงานฟุตบอลประเพณีธรรมศาสตร์–จุฬาฯ นอกจากนี้ ยังทำหน้าที่จัดกิจกรรมและร่วมกิจกรรมบำเพ็ญประโยชน์ต่อสังคม อาสาสมัครช่วยเหลือผู้ประสบภัยในโอกาสต่าง ๆ เป็นผู้นำเสนอสินค้า วิทยากร พิธีกร เดินแบบ ให้แก่สถาบันและหน่วยงานสาธารณกุศล ทั้งยังเป็นผู้แทนนักศึกษาในการ ต้อนรับบุคคลสำคัญในงานของมหาวิทยาลัย ประชาสัมพันธ์มหาวิทยาลัยและกิจกรรมของนักศึกษาให้เป็นที่รู้จักอย่างกว้างขวาง ตลอดจนการเชิญชวนให้นักศึกษามาร่วมกันทำกิจกรรมกันมากขึ้น[ต้องการอ้างอิง]
ธรรมศาสตร์แชริงเฟสติวัล (Thammasat Sharing Festival) หรือทียูแชริง (TU Sharing) เป็นกิจกรรมที่เปิดโอกาสให้นักศึกษาทั้งมหาวิทยาลัยได้ร่วมกันทำความดีในรูปแบบต่าง ๆ และสร้างกระแสให้นักศึกษาทุกคนรู้สึกว่า การทำความดีไม่ใช่เรื่องยากอีกต่อไป โดยผ่านกิจกรรมต่าง ๆ อาทิ Share Idea with Idol, T-Shirt sharing, กิจกรรมปล่อยนก, บริจาคเงินเพื่อเด็กกำพร้า, คนพิการ, คนชรา, อ่านหนังสือให้ผู้พิการทางสายตา, Best sharing award, ธรรมศาสตร์ตักบาตรเพื่อพ่อ และกิจกรรมนั่งสมาธิ โดยเริ่มจัดครั้งแรก เมื่อ พ.ศ. 2552 โดยชมรมพัฒนาศักยภาพ R&DTC มีผู้ร่วมทำกิจกรรมทั้งหมดกว่า 3,000 คน
บัณฑิตอาสาสมัคร เป็นโครงการระดับประกาศนียบัตรบัณฑิต ให้บัณฑิตออกไปสู่ชุมชนและชนบท เพื่อเรียนรู้ เข้าใจ และทำงานประสานร่วมกับชาวบ้านและหน่วยงานพัฒนาต่าง ๆ  โครงการนี้ดูแลโดย สำนักบัณฑิตอาสาสมัคร
ศูนย์อาสาสมัคร เป็นหน่วยงานของกองกิจการนักศึกษา มีจุดประสงค์เพื่อรณรงค์ส่งเสริมงานอาสาสมัคร และเป็นตัวกลางของงานอาสาสมัคร โดยจะเป็นตัวกลางระหว่างหน่วยงานที่ต้องการอาสาสมัครและนักศึกษาที่ต้องการทำงานอาสาสมัคร และยังมีการสนับสนุนให้การจัดการเรียนการสอนวิชาศึกษาทั่วไปของชั้นปีที่ 1 มีการปรับปรุงหลักสูตรจากการเรียนการสอนแบบฟังบรรยาย มาเป็นกระบวนการกลุ่มรวมทั้งการการเป็นอาสาสมัครก่อนจบการศึกษา
ธรรมศาสตร์ทำนา เป็นโครงการในความรับผิดชอบของฝ่ายการนักศึกษา โดยมีวัตถุประสงค์เพื่อเปิดโอกาสให้นักศึกษาได้สัมผัสกับปัญหาและความทุกข์ยากของผู้อื่น ตลอดจนกระตุ้นให้นักศึกษาเรียนรู้วิถีชีวิตของชาวนา และที่มาของข้าว ผ่านการลงมือปฏิบัติจริงบนแปลงนาพื้นที่ประมาณ 9 ไร่ ภายในศูนย์รังสิต โครงการนี้มีต้นแบบมาจากกรุงโตเกียว ประเทศญี่ปุ่น ซึ่งส่วนใหญ่กิจกรรมการทำนานี้จะเปิดโอกาสให้นักศึกษามีส่วนร่วมใน 3 ขั้นตอน คือ การถอนกล้า ดำนา และเกี่ยวข้าว ข้าวที่เก็บเกี่ยวได้นั้นจะนำไปหุงเป็นอาหารมื้อแรกให้นักศึกษาใหม่ได้รับประทานในกิจกรรมการแสดงแสง สี เสียง ประวัติศาสตร์ธรรมศาสตร์ "ณ ดินแดนแห่งนี้มีตำนาน ขอเธอสืบสานจิตวิญญาณธรรม" ซึ่งเป็นวันปฐมนิเทศนักศึกษาใหม่ด้วย และข้าวสารส่วนหนึ่งจะนำมาแบ่งบรรจุเป็นผลิตภัณฑ์เพื่อจำหน่ายในศูนย์หนังสือมหาวิทยาลัยธรรมศาสตร์
การพักอาศัยของนักศึกษา

การพักอาศัยของนักศึกษามหาวิทยาลัยธรรมศาสตร์ ทั้งท่าพระจันทร์ และศูนย์รังสิตมีลักษณะคล้ายกับนิสิตนักศึกษาอื่นในกรุงเทพฯ โดยคนที่มีภูมิลำเนาหรือมีญาติพี่น้องอยู่ในกรุงเทพหรือเขตปริมณฑล ก็จะพักอาศัยกับครอบครัวหรือบ้านคนรู้จัก สำหรับนักศึกษาที่มีภูมิลำเนาอยู่ต่างจังหวัดจะพักอาศัยในหอพักมหาวิทยาลัย หรือหอพักเอกชนบริเวณรอบ ๆ มหาวิทยาลัย
การพักอาศัยของนักศึกษา > ท่าพระจันทร์

มหาวิทยาลัยมีบริการหอพักสำหรับนักศึกษา คือ หอพักรัชดาภิเษก เขตตลิ่งชัน เดิมตั้งอยู่ ณ บริเวณพระที่นั่งวิมานเมฆ ซึ่งเป็นบริเวณเขตพระราชฐาน เพื่อให้เป็นสวัสดิการแก่นักศึกษาที่ยากจนและขาดแคลนทุนทรัพย์ รวมถึงไม่มีที่พักในกรุงเทพฯ ให้อยู่อาศัยในราคาย่อมเยาเพื่อเป็นการช่วยเหลือนักศึกษา ต่อมาจึงได้ย้ายมายังที่ตั้งปัจจุบัน ทั้งนี้ พ.ศ. 2552 สำนักงานจัดการทรัพย์สิน ซึ่งดูแลหอพักได้ปรับปรุงหอพักขึ้นใหม่ และจัดเก็บอัตราค่าใช้บริการค่อนข้างสูง ในปัจจุบันจึงมักจะเป็นที่พักอาศัยของบุคลากร และเจ้าหน้าที่จากหน่วยงานอื่นที่ต้องการที่พักในการเดินทางมาสัมมนาที่มหาวิทยาลัยธรรมศาสตร์
การพักอาศัยของนักศึกษา > ศูนย์ลำปาง

การพักอาศัยของนักศึกษามหาวิทยาลัยธรรมศาสตร์ ศูนย์ลำปาง มีลักษณะคล้ายกับท่าพระจันทร์ และศูนย์รังสิต โดยคนที่มีภูมิลำเนาหรือมีญาติพี่น้องอยู่ในอำเภอเมืองห้างฉัตร หรือใกล้เคียง ก็จะพักอาศัยกับครอบครัวหรือบ้านคนรู้จัก สำหรับนักศึกษาที่มีภูมิลำเนาอยู่ต่างจังหวัดจะพักอาศัยในหอพักมหาวิทยาลัย หรือหอพักเอกชนในตัวเมืองจังหวัดลำปาง
ทั้งนี้ ทางมหาวิทยาลัยได้จัดให้มีหอพักสวัสดิการสำหรับนักศึกษา ณ ศูนย์ลำปาง โดยมีรูปแบบคล้ายคลึงกับกลุ่มอาคารหอพักใน ณ ศูนย์รังสิต
การเดินทาง

นักศึกษา บุคลากร และบุคคลทั่วไปสามารถเดินทางมายังมหาวิทยาลัยธรรมศาสตร์ ได้ดังนี้
การเดินทาง > ท่าพระจันทร์

รถเมล์ สาย 1 (3-35), 1 (เดิม), 3 (2-37), 15 (4-2), 25E (3-7E), 30 (2-4), 32 (2-5), 43 (4-11), 44 (2-42), 47 (3-41), 53 (2-9), 59 (1-8), 64 (2-11), 80 (4-43), 81 (4-45), 82 (4-15), 91, 91ก, 123 (4-50), 124 (4-51), 203, 501 (1-53), 1–9E หรืออาจนั่งรถที่เส้นทางผ่านมายังพระบรมมหาราชวัง หรือพิพิธภัณฑสถานแห่งชาติ พระนคร
รถตู้สาธารณะ ทุกสายที่ผ่านสนามหลวง โดยลงรถบริเวณสนามหลวง หรือสำนักงานศาลยุติธรรม
ทางน้ำ โดยสารเรือสองแถวมาขึ้น ณ ท่าสะพานผ่านฟ้าลีลาศ หรือโดยเรือด่วนเจ้าพระยาธงทุกสีมาขึ้น ณ ท่าพรานนก (วังหลัง) แล้วลงเรือข้ามฟากมาขึ้น ณ ท่าพระจันทร์
รถส่วนตัว นอกจากบุคลากรแล้ว ในเวลาปกติมหาวิทยาลัยไม่อนุญาตให้รถยนต์ส่วนตัวของนักศึกษา หรือบุคคลภายนอกเข้าจอดภายในมหาวิทยาลัย ผู้ประสงค์นำรถยนต์ส่วนตัวมาอาจนำมาจอด ณ วัดมหาธาตุยุวราชรังสฤษฎิ์ราชวรมหาวิหาร แล้วเดินเข้าทางประตูท่าพระจันทร์ ทั้งนี้ หากมหาวิทยาลัยอนุญาตให้นำรถเข้าจอดได้ นักศึกษาและบุคคลทั่วไปสามารถนำรถเข้าจอดได้ ณ บริเวณรอบ ๆ สนามฟุตบอล หรืออาคารจอดรถใต้ดินฝั่งประตูท่าพระจันทร์
การเดินทาง > ศูนย์รังสิต

สามารถเดินทางมาศูนย์รังสิต ได้หลายเส้นทางทั้งทางรถยนต์โดยผ่านถนนพหลโยธิน หรือ ทางพิเศษอุดรรัถยา และ ถนนกาญจนาภิเษก (ด้านตะวันออก) โดยผ่านถนนเชียงราก/ถนนคลองหลวง รถเมล์ สาย 39(1-4) 39(เดิม) 356 510(1-19) 510E(1-20E) 520(1-68) และ 1–9E รถตู้โดยสารร่วม ขสมก. สาย ต.85 จากอนุสาวรีย์ชัยสมรภูมิ และ สาย ต.118 จากรถไฟฟ้าบีทีเอส สถานีหมอชิต/รถไฟฟ้ามหานคร สถานีสวนจตุจักร รถตู้โดยสารปรับอากาศท่าพระจันทร์–ศูนย์รังสิต รถตู้โดยสารปรับอากาศชานเมือง สาย 1008 จากฟิวเจอร์พาร์ค รังสิต และรถมินิบัสปรับอากาศชานเมือง สาย 372 จากรังสิต รวมทั้งสามารถเดินทางโดยรถไฟ มาลงที่สถานีรถไฟมหาวิทยาลัยธรรมศาสตร์ได้อีกทางหนึ่ง สำหรับสถานีรถไฟมหาวิทยาลัยธรรมศาสตร์ สร้างขึ้นเพื่อรองรับการแข่งขันเอเชียนเกมส์ ครั้งที่ 13 โดยตั้งอยู่หลังมหาวิทยาลัยธรรมศาสตร์ ศูนย์รังสิต ปัจจุบันมีขบวนรถชานเมืองและธรรมดา หยุดรับส่งผู้โดยสาร 11 ขบวนต่อวัน
สำหรับการเดินทางในมหาวิทยาลัย มีรถโดยสารพลังงานไฟฟ้า บริการรับ–ส่งนักศึกษาและบุคลากรโดยไม่คิดค่าใช้จ่าย และรถโดยสารขนาดเล็ก (สองแถว) ให้บริการในราคาประหยัด รถทั้ง 2 ประเภทให้บริการ 6 เส้นทางดังนี้
นอกจากนี้ มหาวิทยาลัยยังได้จัดให้มีบริการรถจักรยานยนต์รับจ้างที่ขึ้นทะเบียนกับทางมหาวิทยาลัยไว้บริการในราคาประหยัดอีกด้วย
พิธีพระราชทานปริญญาบัตร

ดูเพิ่ม: พิธีพระราชทานปริญญาบัตร
ปัจจุบัน พระบาทสมเด็จพระวชิรเกล้าเจ้าอยู่หัว เสด็จพระราชดำเนินในพิธีพระราชทานปริญญาบัตรแก่ผู้สำเร็จการศึกษาจากมหาวิทยาลัยธรรมศาสตร์ในระดับบัณฑิตด้วยพระองค์เอง ส่วนระดับมหาบัณฑิต และดุษฎีบัณฑิต เข้ารับพระราชทานปริญญาบัตรจากพานเบื้องหน้าพระบรมฉายาลักษณ์พระบาทสมเด็จพระเจ้าอยู่หัว โดยพิธีพระราชทานปริญญาบัตรของมหาวิทยาลัยธรรมศาสตร์ส่วนมากจะจัดขึ้นในช่วงประมาณเดือนพฤศจิกายน หมายกำหนดการจะเป็นไปตามประกาศของมหาวิทยาลัยในแต่ละปีการศึกษา โดยแต่เดิมใช้หอประชุมใหญ่ มหาวิทยาลัยธรรมศาสตร์ ท่าพระจันทร์ แขวงพระบรมมหาราชวัง เขตพระนคร กรุงเทพมหานคร แต่ตั้งแต่ในปี พ.ศ. 2566 ได้ย้ายไปจัดที่อาคารกิติยาคาร มหาวิทยาลัยธรรมศาสตร์ ศูนย์รังสิต ตำบลคลองหนึ่ง อำเภอคลองหลวง จังหวัดปทุมธานี แทน
วันสำคัญ

วันปรีดี พนมยงค์ ตรงกับวันที่ 11 พฤษภาคม ของทุกปี
วันสถาปนามหาวิทยาลัยวิชาธรรมศาสตร์และการเมือง
วันรำลึกเหตุการณ์ 6 ตุลา และเหตุการณ์ 14 ตุลา
วันธรรมศาสตร์สามัคคี 5 พฤศจิกายน
วันธรรมศาสตร์
บุคคลสำคัญ

ปรีดี พนมยงค์หัวหน้าคณะราษฎรสายพลเรือน ผู้ประศาสน์การมหาวิทยาลัยธรรมศาสตร์ สมาชิกขบวนการเสรีไทย นายกรัฐมนตรีคนที่ 7 ของไทย ผู้สำเร็จราชการแทนพระองค์ในรัชกาลที่ 8 และรัฐบุรุษอาวุโส
ป๋วย อึ๊งภากรณ์ สมาชิกขบวนการเสรีไทย ผู้ว่าการธนาคารแห่งประเทศไทย อธิการบดีมหาวิทยาลัยธรรมศาสตร์ และผู้ได้รับรางวัลแมกไซไซ
สัญญา ธรรมศักดิ์ อธิการบดีมหาวิทยาลัยธรรมศาสตร์ องคมนตรี นายกรัฐมนตรีคนที่ 12 ของไทย และประธานองคมนตรี
โสภณ รัตนากร, ศาสตราจารย์พิเศษ : ศาสตราจารย์พิเศษ คณะนิติศาสตร์ มหาวิทยาลัยธรรมศาสตร์, ประธานศาลฎีกาคนที่26, ปลัดกระทรวงยุติกรรม, กรรมการกฤษฎีกา
การเป็นมหาวิทยาลัยในกำกับของรัฐ

ใน พ.ศ. 2541 คณะรัฐมนตรีได้ให้ความเห็นชอบการกู้เงินจากธนาคารเพื่อการพัฒนาเอเชีย ซึ่งมีเงื่อนไขส่วนหนึ่งว่าด้วยการบริหารจัดการมหาวิทยาลัย ต่อมา คณะรัฐมนตรีจึงมีมติให้เปลี่ยนสภาพมหาวิทยาลัยของรัฐเป็นมหาวิทยาลัยในกำกับของรัฐ และให้มหาวิทยาลัยแต่ละแห่งจัดทำร่างพระราชบัญญัติมหาวิทยาลัยของตน มีหลักการสำคัญที่กำหนดให้มหาวิทยาลัยไม่เป็นส่วนราชการ แต่อยู่ในกำกับของรัฐ เพื่อการบริหารจัดการที่เป็นอิสระและคล่องตัวอันจะช่วยให้จัดการศึกษาในระดับอุดมศึกษาได้อย่างมีคุณภาพและประสิทธิภาพมากขึ้น
มหาวิทยาลัยธรรมศาสตร์จึงดำเนินการตามมติคณะรัฐมนตรีดังกล่าว โดยแต่งตั้งคณะกรรมการจัดทำร่างพระราชบัญญัติมหาวิทยาลัยธรรมศาสตร์ในกำกับของรัฐเสนอต่อสภามหาวิทยาลัย
คณะกรรมการได้พิจารณาเกี่ยวกับแนวคิด หลักการ ตลอดจนประเด็นที่เกี่ยวข้อง และได้จัดทำร่างพระราชบัญญัติมหาวิทยาลัยธรรมศาสตร์ พ.ศ. ... ขึ้นมาฉบับหนึ่ง ใน พ.ศ. 2543 แล้วนำร่างพระราชบัญญัติฉบับนั้นเผยแพร่ให้ประชาคมธรรมศาสตร์แสดงความคิดเห็น
หลังจากนั้น คณะรัฐมนตรีมีมติเมื่อวันที่ 19 สิงหาคม พ.ศ. 2546 กำหนดหลักการกลาง 10 ประการที่ต้องมีในร่างพระราชบัญญัติของมหาวิทยาลัยในกำกับของรัฐทุกฉบับ สำนักงานคณะกรรมการการอุดมศึกษาจึงส่งร่างพระราชบัญญัติมหาวิทยาลัยธรรมศาสตร์ พ.ศ. ... ส่งคืนมาให้มหาวิทยาลัยแก้ไข แต่มหาวิทยาลัยเห็นว่า ร่างพระราชบัญญัติสอดคล้องกับหลักการกลางที่คณะรัฐมนตรีกำหนดแล้ว จึงไม่แก้ไขอีก และส่งร่างพระราชบัญญัติคืนให้สำนักงานคณะกรรมการการอุดมศึกษา ต่อมา คณะรัฐมนตรีมีมติอนุมัติหลักการของร่างพระราชบัญญัติมหาวิทยาลัยธรรมศาสตร์ พ.ศ. ... และส่งให้สำนักงานคณะกรรมการกฤษฎีกาตรวจพิจารณา
การเปลี่ยนสภาพมหาวิทยาลัยธรรมศาสตร์เป็นมหาวิทยาลัยในกำกับของรัฐก่อให้เกิดการคัดค้านและการตั้งคำถามต่อผู้บริหารมหาวิทยาลัย เช่น มหาวิทยาลัยในกำกับของรัฐจะสนใจเพียงค่าหน่วยกิตและค่าธรรมเนียมการศึกษาซึ่งมีแนวโน้มว่าจะสูงขึ้นเรื่อย ๆ ทั้งกิจกรรมกลายเป็นธุรกิจมากขึ้น จนใส่ใจต่อสังคมน้อยลง หรือผู้บริหารจะมีอำนาจเบ็ดเสร็จในการพิจารณาสัญญาจ้างและในการประเมินพนักงาน จนนำไปสู่ระบบเผด็จการของผู้บริหารหรือไม่
วันที่ 5 กุมภาพันธ์ พ.ศ. 2555 คณะรัฐมนตรีมีมติเห็นชอบกับร่างพระราชบัญญัติมหาวิทยาลัยธรรมศาสตร์ พ.ศ. ... และส่งให้สภาผู้แทนราษฎรพิจารณาต่อไป
เตรียมธรรมศาสตร์

โรงเรียนเตรียมปริญญา มหาวิทยาลัยธรรมศาสตร์และการเมือง หรือ เตรียมธรรมศาสตร์ (ต.มธก.) ตั้งขึ้นใน พ.ศ. 2481 มีหลักสูตร 2 ปี เพื่อรับผู้ประสงค์จะเข้าเรียนต่อที่ มหาวิทยาลัยวิชาธรรมศาสตร์และการเมืองโดยตรง โรงเรียนเตรียมปริญญามีหลักสูตรการสอนหนักไปทางด้านภาษา ทั้งภาษาไทย ภาษาบาลี ภาษาอังกฤษ ภาษาฝรั่งเศส และวิชาด้านสังคม เช่น ปรัชญา วิชาเทคโนโลยี ดนตรี พิมพ์ดีด และชวเลข เป็นต้น โรงเรียนเตรียมปริญญามีทั้งหมดรวม 8 รุ่น จนถึง พ.ศ. 2490 จึงถูกยกเลิกไป
ปัจจุบันได้มีค่าย "เตรียมธรรมศาสตร์" ซึ่งจัดโดย องค์การนักศึกษาแห่งมหาวิทยาลัยธรรมศาสตร์ ท่าพระจันทร์ จัดตั้งเพื่อให้นักเรียนระดับมัธยมศึกษาตอนปลายได้เข้ามาสัมผัสชีวิต การเป็นอยู่ การเรียนในมหาวิทยาลัยในรูปแบบธรรมศาสตร์ และบรรยากาศแบบดั่งเดิมของมหาวิทยาลัยธรรมศาสตร์ ท่าพระจันทร์ ริมแม่น้ำเจ้าพระยาซึ่งตั้งอยู่ใจกลางเมืองของพระนคร 3 วัน 2 คืน จัดในช่วงต้นปีของทุก ๆ ปี
ดูเพิ่ม

สถานีย่อยสถาบันอุดมศึกษาไทย
จิตวิญญาณธรรมศาสตร์
คณะราษฎร
ธรรมจักร (ตราประจำมหาวิทยาลัย)
เพลงพระราชนิพนธ์ธรรมศาสตร์ (ยูงทอง) (เพลงประจำมหาวิทยาลัยที่ใช้อยู่ในปัจจุบัน)
หางนกยูงฝรั่ง (ต้นไม้ประจำมหาวิทยาลัย)
โรงพยาบาลธรรมศาสตร์เฉลิมพระเกียรติ
สมาคมธรรมศาสตร์ในพระบรมราชูปถัมภ์
ตึกโดม
งานฟุตบอลประเพณีจุฬาฯ–ธรรมศาสตร์
โดม เอฟซี - สโมสรฟุตบอลอาชีพของมหาวิทยาลัยธรรมศาสตร์
งานรักบี้ฟุตบอลประเพณีจุฬาฯ–ธรรมศาสตร์
เชียร์ลีดเดอร์แห่งมหาวิทยาลัยธรรมศาสตร์
โขนธรรมศาสตร์
มหาวิทยาลัยธรรมศาสตร์ ศูนย์ลำปาง
มหาวิทยาลัยธรรมศาสตร์ ศูนย์พัทยา
เหตุการณ์ 14 ตุลาคม
เหตุการณ์ 6 ตุลาคม
เครื่องราชกกุธภัณฑ์สกอตแลนด์

มงกุฎแห่งสกอตแลนด์ในรัฐพิธีการเปิดประชุมสภาของสกอตแลนด์ ในปี ค.ศ. 2011
เครื่องราชกกุธภัณฑ์แห่งสกอตแลนด์ (อังกฤษ: The Honours of Scotland, Scottish Regalia, Scottish Crown Jewels) เป็นกกุธภัณฑ์ที่มีอายุตั้งแต่คริสต์ศตวรรษที่ 15-16 โดยถือเป็นกกุธภัณฑ์ที่เก่าแก่ที่สุดบนเกาะอังกฤษที่ยังหลงเหลืออยู่ โดยใช้ประกอบพระราชพิธีบรมราชาภิเษกของพระมหากษัตริย์แห่งสกอตแลนด์ ตั้งแต่รัชสมัยของสมเด็จพระราชินีนาถแมรีที่ 1 (ค.ศ. 1543) จนถึงพระเจ้าชาลส์ที่ 2 แห่งอังกฤษ ตั้งแต่ในอดีตได้ถูกใช้เพื่อแสดงถึงพระราชอำนาจที่เกี่ยวข้องกับการตรากฏหมายผ่านทางรัฐสภาสกอตแลนด์ และยังใช้ในงานรัฐพิธีต่าง ๆ รวมถึงในคราที่เสด็จพระราชดำเนินเยือนสกอตแลนด์เป็นครั้งแรกในฐานะของพระมหากษัตริย์โดยพระเจ้าจอร์จที่ 4 ในปี ค.ศ. 1822 และสมเด็จพระราชินีนาถเอลิซาเบธที่ 2 ในปี ค.ศ. 1953
เครื่องราชกกุธภัณฑ์แห่งสกอตแลนด์ประกอบด้วยองค์ประกอบสามส่วน ได้แก่ มงกุฎ คทา และพระแสง โดยกกุธภัณฑ์เหล่านี้ปรากฎอยู่บนตราแผ่นดินของสกอตแลนด์ และบนตราแผ่นดินของสหราชอาณาจักรที่ใช้สำหรับสกอตแลนด์ โดยมีสัญลักษณ์สิงโตสีแดงของพระมหากษัตริย์แห่งชาวสก็อตช์สวมมงกุฎ และแขนทั้งสองข้างถือคทา และพระแสง
มงกุฎแห่งสกอตแลนด์

มงกุฎแห่งสกอตแลนด์ (อังกฤษ: Crown of Scotland) องค์ปัจจุบันพบประวัติตั้งแต่ปี ค.ศ. 1540 เมื่อพระเจ้าเจมส์ที่ 5 มีพระราชกระแสรับสั่งให้จอห์น มอสแมน ช่างทองในเอดินบะระ ทำการปรับปรุงมงกุฎองค์เดิมให้ทันสมัยขึ้น ซึ่งพระองค์ได้ทรงสวมมงกุฎให้พระราชพิธีบรมราชาภิเษกสำหรับพระอัครมเหสีในปีเดียวกันนั้นที่แอบบีย์โฮลีรูด
บริเวณฐานของมงกุฎทำจากทองคำสก็อตช์ และประดับด้วยรัตนชาติจำนวน 22 ชิ้น และหินต่าง ๆ กว่า 20 ชิ้นซึ่งนำมาจากมงกุฎองค์เดิม ไข่มุกน้ำจืดของสกอตแลนด์ก็ถูกนำมาใช้ด้วย มงกุฎองค์ใหม่มีน้ำหนักถึง 1.64 กิโลกรัม (3 ปอนด์ 10 ออนซ์) และได้มีการปรับแต่งโดยเพิ่มส่วนซับในทำจากกำมะหยี่กรุขอบด้วยขนเออร์มินซึ่งยังคงสภาพแบบนี้จนถึงปัจจุบัน โดยประวัติที่แน่นอนเกี่ยวกับวันที่ในการจัดสร้างนั้นยังหาไม่พบ พบแต่เพียงมงกุฎองค์ที่ใช้ก่อนปี ค.ศ. 1540 ซึ่งถูกรวมอยู่ในพระบรมสาทิสลักษณ์ของพระเจ้าเจมส์ที่ 4 ซึ่งอยู่ในหนังสือกำหนดเทศกาล ซึ่งถูกเขียนขึ้นเพื่อเป็นของขวัญในพระราชพิธีอภิเสกสมรสของพระองค์กับมาร์กาเร็ต ทิวดอร์ ในปี ค.ศ. 1503
บริเวณส่วนโค้งทั้งสี่ของมงกุฎทำจากทองคำและมีลายลงยาสีแดงเป็นลวดลายใบโอ้ค โดยคาดว่าเป็นงานช่างศิลป์แบบฝรั่งเศส บริเวณกึ่งกลางของจุดตัดมีลูกโลกทำจากทองคำลงยาสีน้ำเงิน ตกแต่งด้วยดวงดาวที่เป็นประกายโดยรอบ ด้านบนสุดเป็นไม้กางเขนขนาดใหญ่ประดับด้วยทองคำ และทองคำลงยาสีดำ โดยมีแอเมทิสต์เจียระไนเป็นรูปสี่เหลี่ยมผืนผ้าประดับอยู่ตรงกลาง บริเวณด้านข้างของกางเขนโดยรอบประดับด้วยไข่มุก
คทาแห่งสกอตแลนด์

คทาแห่งสกอตแลนด์ (อังกฤษ: Sceptre of Scotland) เป็นของขวัญพระราชทานจากสมเด็จพระสันตะปาปาอเล็กซานเดอร์ที่ 6 แก่พระเจ้าเจมส์ที่ 4 ในปี ค.ศ. 1494 และได้ถูกปรับปรุงและเพิ่มความยาวในปี ค.ศ. 1536 โดยมีลักษณะเป็นด้ามทำด้วยเงินปิดทอง และปิดยอดด้วยหินเจียระไน (คาดว่าเป็น Cairngorm) และไข่มุกสกอตแลนด์ บริเวณคทานั้นประดับด้วยสัญลักษณ์ที่เกี่ยวกับคริสต์ศาสนาหลายแห่ง เช่น โลมาซึ่งเป็นสัญลักษณ์ของศาสนจักรปรากฎอยู่บริเวณด้าม และยังปรากฏรูปแกะสลักของพระนางมารีย์พรหมจารีอุ้มพระเยซู นักบุญยากอบองค์ใหญ่ และนักบุญอันดรูว์ถือกางเขน
ดูเพิ่ม

มงกุฎแห่งสกอตแลนด์
| ด ค กเครื่องราชกกุธภัณฑ์และเครื่องบรมขัตติยราชวราภรณ์แบ่งตามประเทศ |
| --- | --- |
 แอลเบเนีย  ออสเตรีย  บราซิล  บัลแกเรีย  Czechia  เดนมาร์ก  ฝรั่งเศส  จอร์เจีย  เยอรมนี บาวาเรีย  ปรัสเซีย  Württemberg  กรีซ  จักรวรรดิโรมันอันศักดิ์ศิทธิ์  ฮังการี  อิหร่าน  ไอร์แลนด์  อิตาลี Kingdom of Sicily  Kingdom of Naples  Lombardia  Toscana  เวเนเซีย  ญี่ปุ่น  มาเลเซีย  เนเธอร์แลนด์ เครื่องประดับ  ไนจีเรีย  นอร์เวย์  โปแลนด์  โปรตุเกส  โรมาเนีย  รัสเซีย  เซอร์เบีย  สเปน  สวีเดน  ไทย  สหราชอาณาจักร สก็อตแลนด์  เวลส์ 
 Former or historical sovereign states shown in italics
อาแอ็ส มอนาโก

อาซอซียาซียงสปอร์ตีฟว์เดอมอนาโก (ฝรั่งเศส: Association Sportive de Monaco Football Club) โดยทั่วไปเรียกว่า อาแอ็ส มอนาโก หรือย่อว่า มอนาโก เป็นสโมสรฟุตบอลฝรั่งเศส จากเมืองฟงวีแยย์ ประเทศโมนาโก สโมสรก่อตั้งในปี ค.ศ. 1924 ปัจจุบันเล่นอยู่ในลีกเอิง ลีกอันดับ 1 ของฟุตบอลฝรั่งเศส มีสนามกีฬาเหย้าคือสนามสต๊าด หลุยส์ เดอซ์
ถึงแม้ว่าสโมสรตั้งอยู่ที่ประเทศโมนาโก แต่สโมสรก็ถือเป็นสโมสรฝรั่งเศส ในระบบการแข่งขันฟุตบอลของฝรั่งเศส และเพราะว่าโมนาโกไม่ได้เป็นสมาชิกของยูฟ่า ถือว่าเป็นสโมสรที่ประสบความสำเร็จที่สุดในประเทศ ชนะในลีกเอิง 8 ครั้ง และได้ถ้วยกุปเดอฟร็องส์ 5 ครั้ง สโมสรยังได้แข่งในฟุตบอลยุโรป เคยเป็นรองชนะเลิศในยูฟ่าคัพวินเนอร์สคัพและยูฟ่าแชมเปียนส์ลีก ปี ค.ศ. 1992 และ 2004 ตามลำดับ
ประวัติ

สโมสร เอเอส โมนาโก ก่อตั้งขึ้นในวันที่ 1 สิงหาคม ค.ศ.1919 โดยการเข้าไปร่วมกิจกรรมกับสโมสรท้องถิ่นของประเทศฝรั่งเศส หลังจากนั้นกีฬาหลากหลายชนิดของโมนาโกก็ก่อตั้งขึ้นในวันที่ 24 สิงหาคม ค.ศ.1924 และเมื่อสโมสรฟุตบอลมีขนาดใหญ่ขึ้น ก็ได้ก่อตั้งเป็นสโมสรฟุตบอล Monegasque sporting club ในตอนต้นสโมสรแข่งขันในลีกสมัครเล่นของลีกภูมิภาค the Provence-Alpes-Côte d’Azur region ในช่วงค.ศ. 1920 – 1933 โมนาโกได้รับเชิญจากสมาพันธ์ฟุตบอลประเทศฝรั่งเศสให้เข้าแข่งขันฟุตบอลอาชีพ โดยเริ่มต้นในการแข่งขันในลีกระดับดิวิชั่น2 แต่ก็ล้มเหลวในฤดูกาลแรก อย่างไรก็ตามปีค.ศ.1948พวกเค้าสามารถเลื่อนชั้นมาแข่งในดิวิชั่น2 ได้อีกครั้ง และเลื่อนชั้นมาแข่งในลีกดิวิชั่น 1 ได้สำเร็จในปีค.ศ.1953
ประวัติ > ตกชั้นและการเปลี่ยนแปลง

หลังจากที่เดอชองส์ลาออกไป ทีมก็ได้ ฟราเชสโก ควิโดลิน มุมทีมแทน สิ่งแรกที่ปาสตอร์ทำคือการพยายามรั้งผู้เล่นคนสำคัญไว้ในทีม เพื่อสานต่อความสำเร็จในระดับยุโรป แต่เค้าก็ทำไม่สำเร็จ ควิโดลินคุมทีมได้ 1 ปี ก็ถูกแทนที่ด้วยผู้ช่วยของเค้าอย่าง โลรองต์ แบไนด์ ก่อนที่ปีถัดมาจะได้ผู้จัดการทีมชาวบราซิลมาแทนคือ ริคาร์โด้ โกเมส ปีค.ศ.2008 หลังจาก 4 ปีที่สโมสรเปลี่ยนแปลงผู้จัดการทีมถึง 6 คน ปาสตอร์ก็ออกจากสโมสรท่ามกลางเสียงวิจารณ์ที่รุนแรงในการบริหารงานของเขา
ปีค.ศ. เจอโรม เดอ โบนติน ผู้ถือหุ้นรายใหญ่ของสโมสร ได้เข้ามาเปลี่ยนแปลงสโมสร และนำนักเตะอย่าง พาร์ค จู ยัง และ เฟร็ดดี้ อาดู เข้ามาสู่ทีม แต่เค้าก็ไม่อาจนำความสำเร็จด้านการแข่งขันมาสู่ทีมได้ โดยทีมทำได้แค่เกาะกลุ่มกลางตารางอันดับคะแนน เดอ โบนติน ได้ลาออกหลังจบฤดูกาลนั้น และถูกแทนที่ด้วยนายธนาคาร เอเตียน ฟรานซี่ พร้อมคณะกรรมการทีมชุดใหม่
เดือนกรกฎคม ค.ศ.2009 ริคาร์โด โกเมส ถูกแทนที่ด้วย อดีตโค้ชทีม ก๊อง และ นองซี่ อย่าง เกย์ ลาคอมเบ เค้าได้ดึงนักเตะเยาวชนมาเล่นให้กับทีมมากมายได้แก่ เซดริค โมงกงกู, เซอจี้ กาคเป้, วินซอง มูราโตรี, เฟรเดอริค นีมานี, นิโคลาส เอ็น คูลู, พาร์ค จู ยัง, โยฮัน มอโล และโยฮานน์ ตูราม อูลิยอง ในฤดูกาลแรกลาคอมเบนำทีมจบด้วยอันดับที่8ของตาราง ฤดูกาลที่สองเค้าก็ยังไม่สามารถเรียกฟอร์มเก่งของทีมได้ เดือนมกราคม ค.ศ.2011 โมนาโกอยู่อันดับที่ 17 เค้าถูกไล่ออกและแทนที่ด้วยโลรองต์ แบไนด์ แต่เค้าก็ไม่สามารถช่วยให้ทีมรอดตกชั้นได้ หลังจบฤดูกาลโมนาโกได้อันดับที่ 18 ตกชั้นไปแข่งในดิวิชั่น 2
เดือนธันวาคม มาหาเศรษฐีชาวรัสเซียได้ซื้อหุ้นสโมสรกว่า 66.67% ขณะนั้นทีมยังอยู่ในดิวิชั่น 2 แบไนด์เริ่มต้นฤดูกาล 2011-2012 ได้ไม่ดีนัก ทำให้เค้าถูกไล่ออก และแทนที่ด้วยผู้จัดการทีมชาวอิตาลี มาร์โค ซิโมเน่ หลังจากจบฤดูกาลนั้นด้วยอันดับที่ 8 สโมสรได้ตั้งเป้าที่จะเลื่อนชั้นและไล่ซิโมเน่ออก แต่งตั้ง คราดิโอ รานิเอรี เป็นผู้จัดการทีมแทน ด้วยการคุมทีมสไตล์ฟุตบอลเชิงบุก ทีมทำได้ 64 ประตูในฤดูกาล 2012-2013 โดยแพ้เพียงแค่ 4 นัด จบฤดูกาลโมนาโกคว้าแชมป์ เลื่อนชั้นกลับไปดิวิชั่น 1 ปีค.ศ.2013 Rybolovlev ทำให้โมนาโกเป็นทีมที่จ่ายเงินซื้อนักเตะมากที่สุดในยุโรป กว่า140ล้านปอนด์ โดยซื้อนักเตะเป็นสถิติสโมสรอย่าง ราดาเมล ฟัลเกา จากอัตเลติโกเดมาดริด 50ล้านปอนด์, เจมส์ โรดริเกวซ จากปอร์โต 40ล้านปอนด์ จบฤดูกาลนั้นทีมได้อันดับที่2ของตาราง ต่อมาทีมเปลี่ยนผู้จัดการทีมคนใหม่เป็น ลีโอนาร์โด จาร์ดิม ฤดูกาลถัดมาโมนาโกลดค่าใช้จ่ายในทีมลงด้วยการขายโรดริเกวซให้กับเรอัลมาดริด 75 ล้านปอนด์ และการปล่อยยืม ราดาเมล ฟัลเกาให้กับแมนเชสเตอร์ยูไนเต็ด หลังจากนั้นโมนาโกจบฤดูกาลด้วยอันดับ 3 และเข้าถึงรอบก่อนรองชนะเลิศในฟุตบอลแชมป์เปี้ยนลีก โดยชนะอาร์เซนอลในรอบ16ทีม ก่อนจะตกรอบด้วยนำมือทีมยูเวนตุส ฤดูกาล 2013-2-14 นักเตะดาวยิงของทีมอย่าง อองโตนี มาร์เทียล ย้ายไปอยู่ทีมแมนเชสเตอร์ยูไนเต็ด ด้วยค่าตัว 60 ล้านปอนด์ ถือเป็นสถิติค่าตัวนักเตะระดับเยาวชนที่แพงที่สุดในขณะนั้น และเมื่อรวมกับการขายนักเตะออกไปมากมาย ฤดูกาลนั้นโมนาโกขายนักเตะได้เงินถึง 180 ล้านปอนด์
ประวัติ > ค.ศ.2017 คว้าแชมป์ลีกเอิง

โมนาโกคว้าแชมป์ลีกเอิง ได้สำเร็จในวันที่ 17 พฤษภาคม 2017 โดยชนะทีม เซง เอเตียน 2-0 และ คีเลียน เอ็มบับเป้ ทำ 30 ประตู และ26ประตูในลีค ช่วยให้โมนาโกคว้าแชมป์ลีกเอิง ได้ ในรอบ 17 ปี โดยโมนาโกไม่แพ้ใครถึง20นัดติดต่อกัน โดยชนะถึง 18 นัดอีกด้วย ช่วงต้นฤดูกาลโมนาดกเอาชนะทีม เฟเนบาเช่ และ บียาร์รีล ผ่านเค้าไปเล่นรอบแบ่งกลุ่มในฟุตบอล ยูฟ่า แชมป์เปี้ยนลีก 2016-2017 ก่อนจะคว้าแชมป์กลุ่ม ไปชนะทีมแมนเชสเตอร์ซิตี ในรอบแรกและชนะโบรุสเซียร์ ดอร์ทมุนท์ในรอบสอง ก่อนจะตกรอบด้วยน้ำมือยูเวนตุส ช่วงปิดฤดูกาล คีเลียน เอ็มบับเป้ ถูกขายให้กับทีม PSG ด้วยราคาถึง 180 ล้านปอนด์ ราคาสูงเป็นอันดับ2รองจากเนย์มาร์ และขายเบอร์นาร์โด ซิลวา, เบนจามิน เมนดี้ ให้กับแมนเชสเตอร์ซิตีรวม 100 ล้านปอนด์ ตีมัวร์ บากาโยโก ให้เชลซี ในราคา 40 ล้านปอนด์ อย่างไรก็ตามฤดูกาล 2017-2018 โมนาโกคว้าอันดับสอง ของตาราง แต่ทำได้เพียง 2 คะแนนในการแข่งขันแชมป์เปี้ยนลีกรอบแบ่งกลุ่ม
เกียรติประวัติ > ระดับประเทศ

ลีกเอิง
ชนะเลิศ (8): 1960–61, 1962–63, 1977–78, 1981–82, 1987–88, 1996–97, 1999–00, 2016–17
ลีกเดอ
ชนะเลิศ (1): 2012–13
ช็องปียอนาเดอฟร็องซามาเตอร์
ชนะเลิศ (3): 1963–64, 1970–71, 2007–08
กุปเดอฟร็องส์
ชนะเลิศ (5): 1959–60, 1962–63, 1979–80, 1984–85, 1990–91
กุปเดอลาลีก
ชนะเลิศ (1): 2002–03
ทรอเฟเดช็องปียง
ชนะเลิศ (4): 1961, 1985, 1997, 2000
กุปชาร์ลดราโก
ชนะเลิศ (1): 1961
เกียรติประวัติ > ระดับทวีปยุโรป

ยูฟ่าแชมเปียนส์ลีก
รองชนะเลิศ (1): 2003–04
ยูฟ่าคัพวินเนอร์สคัพ
รองชนะเลิศ (1): 1991–92
ยูฟ่ายูโรปาลีก
รอบรองชนะเลิศ (1): 1996–97
ผู้เล่น > ชุดปัจจุบัน

ข้อมูลเมื่อ 1 มกราคม ค.ศ.  2020 (2020 -01-01)
หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ